NWU ná 68 j. nie meer almal mater | Netwerk24
Deur Prof. H.B. Kruger, Bela-Bela 10 April 2019 00:00
Ek kyk die middag laat na die Varsitybeker-wedstryd tussen die Pukke (sic) en Wits. Iewers in my binneste leef daar nog iets van ’n nostalgiese trots toe die Pukke Wits so vermorsel.
Toe lees ek die volgende oggend dr. Pieter Mulder se brief, waarin hy sê dat die Noordwes-Universiteit (NWU) nie meer sy alma mater is nie.
Dit is ’n gevoel wat ook al lankal by my leef en dit is versterk met die besluit dat daar vanjaar geen feesviering sal wees nie. Toe ek vroeg in 1951 as eerstejaartjie by die Potchefstroomse Universiteit vir Christelike Hoër Onderwys (PU vir CHO) aangemeld het, was dit met ’n gevoel van versigtige afwagting. En toe die groot opgewondenheid op Saterdag 17 Maart 1951 – die instelling word ’n selfstandige universiteit.
Toe, ná ’n klompie jare, is ek op 1 Januarie 1969 weer terug.
Daardie jaar is Mulder studenteraadsvoorsitter en die PU vir CHO vier sy 100-jarige bestaan. Mimi Coertse sing Pieter de Villiers se toonsettings van die Boerneef-liedere. Ná 25 jaar as dosent tree ek in 1994 af.
Ek het die Pukke se doen en late nougeset gevolg. Tot onlangs toe. Dit is ná 68 jaar ook nie meer my alma mater nie.